Poziv obrazovno-vaspitnim ustanovama

Fondacija „Čini dobro” u saradnji sa Zavodom za školstvo, upućuje poziv obrazovno-vaspitnim ustanovama za učešće u takmičenju „Čini dobro Budi heroj za planetu!“, povodom 4. novembra – Svjetskog danа klimatskih promjena.

Pravo učešća na takmičenju imaju obrazovno–vaspitne ustanove koje implementiraju Međunarodni program „Eko škole“, tačnije koje su nosioci međunarodnog priznanja „Zelena zastava“, kao i ustanove koje su se prijavile za pilotiranje programa „Eko škole“.

U okviru takmičenja „Čini dobro Budi heroj za planetu!“ obrazovno-vaspitna ustanova treba da dostavi **jedan prijedlog projekta** na temu klimatskih promjena, koji je usmjeren na očuvanje životne sredine mapirajući problem u vrtiću ili školi i/ili lokalnoj zajednici, te da prijedlogom ponudi konkretno rješenje i tako se pridruži globalnoj borbi protiv klimatski promjena.

Budžet za realizaciju projekta iznosi **1.000,00 eura.**

Obrazovno-vaspitna ustanova svoj prijedlog treba da dostavi na e-mail:**info@cinidobro.me** do **02. decembra 2024. godine.**

Komisija će cijeneći kriterijume:

inovativnosti, kreativnosti i orginalnosti;

uticaja i održivosti projekta;

kvalitet prijedloga;

pristup i metodologiju;

povezanost sa kurikulumom;

promociju i adaptibilnost projekta,

**13. decembra** 2024. godine odabrati tri najbolja projekta koja će dobiti po 1.000 eura za realizaciju.

**Srećno!**

Fondacija „Čini dobro“ i Zavod za školstvo